Oficialusis leidinys L 063 , 28/02/2004 p. 0015 - 0017



Komisijos reglamentas (EB) Nr. 361/2004, 2004 m. vasario 27 d. iš dalies keičiantis Reglamentą (EB) Nr. 2497/96, nustatantį Europos bendrijos ir Izraelio Valstybės asociacijos sutartyje ir Laikinajame susitarime numatytų priemonių taikymo paukštienos sektoriuje tvarką EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2003 m. gruodžio 22 d. Tarybos sprendimą 2003/917/EB dėl Europos bendrijos ir Izraelio Valstybės susitarimo pasikeičiant raštais dėl abipusių liberalizavimo priemonių sudarymo bei EB ir Izraelio asociacijos sutarties 1 ir 2 protokolų pakeitimo [1], ypač į jo 2 straipsnį, kadangi: (1) Sprendimu 2003/917/EB dar labiau liberalizuojama prekyba žemės ūkio produktais pagal EB ir Izraelio asociacijos sutartį, pakeičiami Asociacijos sutarties 1 ir 2 protokolai, o pirmiausia išplečiamos prekybos paukštiena koncesijos, (2) Atsižvelgiant į Sprendimu 2003/917/EB patvirtintą EB ir Izraelio asociacijos sutartį, pagal išplėstas prekybos paukštiena koncesijas reikėtų atitinkamai pritaikyti Komisijos reglamentą (EB) Nr. 2497/96 [2]; (3) Sprendimas 2003/917/EB buvo paskelbtas tik 2003 m. gruodžio mėn. paskutiniąją dieną, ir dėl to ūkio subjektai negalėjo pateikti prašymų dėl nuo 2004 m. sausio 1 d. taikytinų naujų importo koncesijų per Reglamente (EB) Nr. 2497/96 nustatytą įprastinį prašymų pateikimo laikotarpį, todėl prašymų licencijoms įsigyti pagal naujas importo koncesijas laikotarpis turėtų būti nustatytas 2004 m. kovo mėn.; (4) 2004 m. gegužės 1 d. į Europos Sąjungą įstojus Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai, joms turėtų būti leista vienodomis sąlygomis su dabartinėmis valstybėmis narėmis pasinaudoti Reglamente (EB) Nr. 2497/96 nustatytomis tarifinėmis kvotomis paukštienos sektoriuje. Todėl šiose valstybėse esantiems ūkio subjektams turėtų būti suteikta galimybė pilnai pasinaudoti šiomis kvotomis nuo įstojimo į ES dienos; (5) Kad nebūtų iškreiptos rinkos sąlygos iki ir po 2004 m. gegužės 1 d., turi būti pakeisti 2004 metų prekybos laikotarpiai, tačiau nepakeičiant Sprendimu 2003/917/EB numatytų bendrų kiekių. Atsižvelgiant į prašymų pateikimo datą, taip pat tikslinga pritaikyti įgyvendinimo priemones; (6) Kadangi siekiant paprastumo, sutampa prašymų licencijoms įsigyti pagal naujas importo koncesijas laikotarpiai (nuo 2004 m. sausio 1 d. iki kovo 31 d. ir nuo 2004 m. balandžio 1 d. iki balandžio 31 d.), reikėtų sujungti kiekvienam laikotarpiui priskiriamus kiekius; (7) Todėl reikėtų atitinkamai iš dalies pakeisti Reglamentą (EB) Nr. 2497/96; (8) Šiame reglamente numatytos priemonės atitinka Paukštienos ir kiaušinių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2497/96 iš dalies keičiamas taip: 1. 1 straipsnio pirmoji dalis pakeičiama taip: "Visas šio reglamento I priede nurodytų IL1 ir IL2 grupių produktų importas į Bendriją pagal priemones, nustatytas Europos bendrijos ir Izraelio Valstybės asociacijos sutarties 1 protokole, vyksta pateikiant importo licenciją."; 2. 2 straipsnyje pridedama tokia dalis: "Tačiau 2004 metais 1 straipsnyje nurodytos kvotos paskirstomos taip: - 33 % nuo sausio 1 d. iki balandžio 30 d., - 17 % nuo gegužės 1 d. iki birželio 30 d., - 25 % nuo liepos 1 d. iki rugsėjo 30 d., - 25 % nuo spalio 1 d. iki gruodžio 31 d."; 3. 4 straipsnio 1 dalyje pridedama tokia pastraipa: "Tačiau nuo 2004 m. sausio 1 d. iki balandžio 30 d. ir nuo 2004 m. gegužės 1 d. iki birželio 30 d. prašymus licencijai įsigyti galima teikti atitinkamai per pirmąsias septynias 2004 m. kovo ir gegužės mėn. dienas."; 4. I priedas pakeičiamas šio reglamento priedu. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Jis taikomas nuo 2004 m. kovo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. vasario 27 d. Komisijos vardu Franz Fischler Komisijos narys [1] OL L 346, 2003 12 31, p. 65. [2] OL L 338, 1996 12 28, p. 48. Reglamentas su paskutiniais pakeitimais, padarytais Reglamentu (EB) Nr. 1043/2001 (OL L 145, 2001 5 31, p. 24). -------------------------------------------------- PRIEDAS " I PRIEDAS Gru pės Nr. | Užsa kymo Nr. | KN kodas | Aprašymas | DPS muito sumažinimas (%) | Tarifinės kvotos (tonomis) | 2004 1 1–12 31 | 2005 1 1–12 31 | 2006 1 1–12 31 | 2007 1 1–12 31 | ir vėliau | IL1 | 09.4092 | 020725 | Kalakutų skerdenos, nesukapotos į gabalus, sušaldytos | 100 | 1442,0 | 1484,0 | 1526,0 | 1568,0 | 1568,0 | 02072710 | Kalakutų mėsos gabalai ir valgomieji mėsos subproduktai, sušaldyti, be kaulų | 02072730/40/50/60/70 | Kalakutų mėsos gabalai ir valgomieji mėsos subproduktai, sušaldyti, su kaulais | IL2 | 09.4091 | ex020732 | Ančių, žąsų arba patarškų skerdenos, nesukapotos į gabalus, šviežios arba atšaldytos | 100 | 515,0 | 530,0 | 545,0 | 560,0 | 560,0 | ex020733 | Ančių, žąsų arba patarškų skerdenos, nesukapotos į gabalus, sušaldytos | ex020735 | Kiti ančių, žąsų arba patarškų mėsos gabalai, švieži arba atšaldyti | ex020736 | Kiti ančių, žąsų arba patarškų mėsos gabalai, sušaldyti | " --------------------------------------------------